**Poezia unui epigon**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-au sfârtecat pe tine, o, dulce alinare,

Tu, raza de lumină ascunsă-n răsărit,

Mi-e gândul o revoltă ce strigă: Răzbunare!

Cuvântul îmi e spadă-n războiul ce-am pornit.

Îmi pun chezașă viața că-n aspra încleștare

Voi presăra doar miere și florile de mirt

În versul tău cel gingaș și fără-asemănare.

Prin tine, poezie, dușmanii îi desfid!

Mulți te-au ales drept scutul sub care se ascunde

Întreaga lor năpastă de-a fi oricum prea mici

Și au pornit la luptă cu vorbe furibunde,

Dar răgetul de fiară e scos doar de novici.

Pun mâna pe o piatră s-arunc în gloata care

Se lăfăie semeață pe-un tron de epigon,

Dar mâna îmi coboară când iată, mi se pare,

Că-ntreaga adunare se zbate în nămol.

Și-au pus blazon în frunte din versurile fade,

Cuvinte înșirate, lipsite de-nțeles,

Dar strigă-n gura mare că poezia-i arde

Când demonii în noapte în cale le tot ies.

Privirea lor senină ascunde răutatea

Iar zâmbetul e plaga disprețului uman,

Ei preaslăvesc frumosul și virtuozitatea,

Dar sufletul se plimbă prin poezii în van!

\*

Iertați-mi că durerea în mine se revarsă

Când lovituri amare zdrobesc ce-i poezie.

Mă lupt cu mine însămi pe o hârtie arsă

De lacrima revoltei în care mă simt vie!

23.08.2016